hotchpotch/miracl-hf-unified huggingface dataset:
Dhuusamarreeb
Dhuusamarreeb (myös Dusa Marreb) on Keski-Somaliassa sijaitsevan Galguduudin alueen eli "gobol"in pääkaupunki. Vuonna 2006 siellä arvioitiin olevan noin 9 000 vakinaista asukasta.
Se sijaitse lähellä Etiopian Ogadenin rajaa, noin 500 kilometriä pääkaupunki Mogadishusta pohjoiseen. Mogadishun levottomuudet ovat saaneet aikaan pakolaistulvan Dhuusamarreebissa ja lähikaupungeissa- syksyllä 2007 väkivaltaisuuksia pakeni noin 50 000 henkeä, joista yli puolet tuli Dhuusamarreebiin.
1. toukokuuta 2008 Yhdysvaltain laivat tai lentokoneet tekivät ohjusiskun kaupunkiin, jossa kuolivat al-Shabaab-ryhmittymän islamistijohtajat Aden Hashi Ayro ja Sheikh Muhyadin Omar.
Tammikuun 2009 viimeisellä viikolla toinen islamistiryhmä ajoi al-Shabaabin taistelijat kaupungista.
William T. Cahill
William Thomas Cahill (25. kesäkuuta 1912 – 1. heinäkuuta 1996) oli yhdysvaltalainen republikaanisen puolueen poliitikko. Hän istui Yhdysvaltain edustajainhuoneen jäsenenä vuosina 1959–1970 ja toimi New Jerseyn kuvernöörinä 1970–1974.
Cahill syntyi Philadelphiassa, Pennsylvaniassa, mutta asui New Jerseyssä jo vuodesta 1919. Hän valmistui katolisesta high schoolista Camdenissa ja lopulta yliopistosta lakimieheksi.
Cahill kuoli New Jerseyssä 84-vuotiaana ja tuli haudatuksi samaan osavaltioon. Hänen seuraajansa osavaltion kuvernöörinä oli demokraattien Brendan Byrne.
László Bodnár
László Bodnár (s. 25. helmikuuta 1979) on unkarilainen jalkapalloilija. Hän syntyi Mátészalkassa ja pelaa tätä nykyä itävaltalaisessa FC Red Bull Salzburgissa pelipaitansa numerona 2.
Bodnár on edustanut Unkaria maajoukkueessa.
Milan Dudić
Milan Dudić (; s. 1. marraskuuta 1979) on serbialainen jalkapalloilija, pelipaikaltaan puolustaja. Hän syntyi Kraljevossa ja aloitti ammattilaisuransa vuonna 1995. Nykyisenä joukkueena on vuodesta 2006 ollut itävaltalainen FC Red Bull Salzburg.
Dudić pelasi Serbia ja Montenegron jalkapallomaajoukkueessa vuoden 2006 maailmanmestaruuskilpailuissa Saksassa.
Garbahaarrey
Garbahaarrey on Lounais-Somaliassa sijaitsevan Gedon alueen eli "gobol"in pääkaupunki. Kaupunki sijaitsee Jubba-joen varrella noin sata kilometriä sekä Kenian että Etiopian vastaiselta rajalta. Se on väkiluvultaan Somalian kuudenneksi suurin. Asukkaista useimmat kuuluvat marehan-klaanin alaklaaneihin. Siad Barre väitti syntyneensä Garbahaarreyssä, ja sinne hänet myös haudattiin.
Dragoslav Jevrić
Dragoslav Jevrić (; s. 8. heinäkuuta 1974) on montenegrolainen jalkapalloilija. Hän oli ainoa montenegrolainen pelaaja Serbia ja Montenegron jalkapallomaajoukkueessa vuoden 2006 maailmanmestaruuskilpailuissa Saksassa, jossa hän pelasi joukkueen ykkösmaalivahtina.
Jevrić on seuratasolla pelannut muun muassa SBV Vitessessä vuosina 1999–2005 sekä Maccabi Tel Avivissa.
Marco Airosa
Marco Ibraim de Sousa Airosa (s. 6. elokuuta 1984) on angolalainen jalkapalloilija, pelipaikaltaan puolustaja. Hän kuului Angolan jalkapallomaajoukkueeseen vuoden 2006 maailmanmestaruuskilpailuissa Saksassa mutta ei pelannut yhdessäkään ottelussa.
Luandassa syntynyt Airosa on pelannut portugalilaisissa seuroissa sekä kyproslaisessa AEL Limassolissa. Maajoukkueessa hän debytoi vuonna 2006 ja on pelannut kaikkiaan 27 ottelua mutta ei ole tehnyt yhtään maalia.
Cristian Mora
Cristian Rafael Mora Medrano (s. 26. elokuuta 1979) on ecuadorilainen jalkapalloilija, pelipaikaltaan maalivahti. Hän pelasi Ecuadorin jalkapallomaajoukkueessa ykkösmaalivahtina vuoden 2006 maailmanmestaruuskilpailuissa Saksassa.
Mora syntyi Vincesin kaupungissa ja aloitti ammattilaisuransa Ecuadorissa vuonna 1998.
Beledweyne
Beledweyne on Keski-Somaliassa sijaitsevan Hiiraanin alueen eli gobolin pääkaupunki. Kaupunki sijaitsee Shabeelle-joen laaksossa lähellä Etiopian-vastaista rajaa, noin 200 kilometriä pääkaupunki Mogadishusta. Asukkaista useimmat kuuluvat hawiye-klaanin alaklaaneihin, ja eri alaklaaneilla on hallussaan eri osia kaupungista. Alaklaanien väliset jännitteet ovat ajoittain puhjenneet taisteluiksi.
Somalian ensimmäinen presidentti Aden Abdullah Osman Daar syntyi Beledweynessä.
Vuonna 2006 Somalian siirtymäkauden hallitus Etiopian joukkojen tuella valtasi kaupungin Islamilaisten oikeusistuinten liiton taistelijoilta. 18. kesäkuuta 2009 kaupungissa tapahtui itsemurhaisku Medina-hotelliin, jossa kuoli 35 ihmistä, mukaan lukien Somalian turvallisuusministeri Omar Hashi Aden, entinen Somalian Etiopian-lähettiläs ja Afrikan unionin Abdikarim Farah.
Myöhemmin al-Shabaab valtasi kaupungin. 31.12.2011 hallituksen ja Etiopian joukot valtasivat kaupungin al-Shabaabilta.
Hillary Scott
Amanda Marie Elizabeth Wibben aka Hillary Scott (s. 3. helmikuuta 1983) on yhdysvaltalainen pornonäyttelijä. Hän syntyi Illinoisissa ja on biseksuaali; hän seurustelikin high school -aikaisen tyttöystävänsä kanssa neljän vuoden ajan.
Scott työskenteli aluksi pankissa ja aloitti uransa pornonäyttelijänä vuonna 2004.
Scott on katsellut pornografiaa 11-vuotiaasta pitäen. Hän pitää itseään monin tavoin ristiriitaisena luonteena; vaikka hän mainitsee itsensä hyvin seksuaaliseksi, hän on väittänyt kärsivänsä sosiaalisesta ahdistuneisuudesta.
Scott voitti pornoalan arvostetuimpiin lukeutuvia AVN- ja XRCO-palkintoja vuonna 2006.
Chantal Sébire
Chantal Sébire oli eläkkeellä oleva 52-vuotias ranskalainen opettaja, joka sairasti harvinaista ja parantumatonta syöpälajia estesioneuroblastoomaa. Hänellä oli pahanlaatuinen kasvain nenäontelossa. Sairaus on niin harvinainen, että viimeisten 20 vuoden aikana on tapauksia ollut vain 200. Sébiren tapauksessa sairaus vaurioitti pahasti hänen kasvojaan ja hän oli osittain vammautunut. Hän oli menettänyt haju-, maku- ja näköaistinsa. Hän sai julkista huomiota helmikuussa 2008, kun hän vetosi Ranskan presidenttiin Nicolas Sarkozyyn, jotta saisi kuolinapua.News.com.au  17. maaliskuuta 2008 hän hävisi juttunsa ranskalaisessa tuomioistuimessa.19. maaliskuuta 2008 hänet löydettiin kotoaan Plombières-lès-Dijonista läheltä Dijonia kuolleena. Ruumiinavaus osoitti, että kuolema ei ollut luonnollinen.
Sébiren tapaus on herättänyt Ranskassa laajan julkisen keskustelun eutanasiasta.
Luettelo Suomen linnuista
Tämä on luettelo Suomessa tavatuista lintulajeista. Kokonaisuudessaan lajeja on 471, joista viisi on istutettu ja seitsemää ei ole tavattu Suomessa vuoden 1950 jälkeen.
Suomen lajilistaa ylläpitää BirdLife Suomi, ja sen harvinaisuushavainnot käsittelee Rariteettikomitea. Lajien tieteelliset nimet sekä systemaattinen järjestys perustuvat BirdLife Suomen käyttämään Association of European Records and Rarities Committees -järjestön taksonomisen komitean elokuussa 2010 julkaistuun raporttiin AERC TAC’s Taxonomic Recommendations.
Rietas rukousmylly
Rietas rukousmylly on Arto Paasilinnan kirjoittama ja vuonna 2007 WSOY:n julkaisema humoristinen romaani. Teos on julkaistu myös Veikko Honkasen lukemana äänikirjana.
Kirja kertoo entisen kehityspäällikön Lauri Lonkosen ja tuotekehittelijän Kalle Homasen seikkailuista ympäri maailmaa yrittäen saada kaupattua Kallen keksintöä, erikoista rukousmyllyä, jonka tarkoitus on hoitaa ihmisen uskonnolliset asiat. Kirjan tapahtumapaikkoina ovat muun muassa Intia, Tiibet sekä Inarin järvenjää. Tapaavatpa Lauri ja Kalle myös 14. dalai-laman sekä Hannele Pokan. Myös lumimies Himalajalla tulee herroille tutuksi.
Johannes Aigner
Johannes ”Hannes” Aigner (s. 16. maaliskuuta 1981 Schwaz, Tiroli, Itävalta) on itävaltalainen jalkapalloilija. Hän aloitti ammattilaisuransa vuonna 1996.
Aignerin seuroina ovat olleet muiden muassa FC Wacker Tirol (2002–2006), Austria Wien (2006–2008) ja SC Magna Wiener Neustadt (2008–). SC Magnassa hänen pelipaitansa numerona on 20.
Aigner voitti Austria Wienin kanssa Itävallan cupin 2007.
Estesioneuroblastooma
Estesioneuroblastooma on pahanlaatuinen kasvain, joka alkaa hajuepiteelistä. Oireita siinä ovat tukkoinen nenä, päänsärky ja verinen limaneritys. Kasvain voi näyttää polyypilta, eikä sitä välttämättä huomata erottaa poskiontelotulehduksesta. Diagnoosi viivästyy usein, jolloin paranemismahdollisuudet heikkenevät. Sairaus on edennyt jo pitkälle, kun kasvoihin ilmestyy pullistumia. Diagnoosia tehtäessä nenästä tai sivuonteloista otetaan koepaloja ja kuvataan TT-kuvauksella. Hoidoksi käytetään sädehoitoa ja leikkausta. Tauti sai julkisuutta ranskalaisen Chantal Sébiren anottua mahdollisuutta eutanasiaan.
Neonluikero
Neonluikero ("Plagiotremus rhinorhynchos") on koralliriutoilla elävä kala. Sen pohjaväri on normaalisti ruskea, oranssi tai oliivinvihreä. Neonluikeron kylkiä koristaa muutama sinertävä juova.
Neonluikeron on huomattu voivan vaihtaa väriään matkiakseen puhdistajakaloja kuten sinineontokkoa.
Ngorongoron suojelualue
Ngorongoron suojelualue on laaja suojelualue Arushan kaupungin lähellä Tansanian pohjoisosassa, lähellä Kenian rajaa. Alueeseen, jonka pinta-ala on 8 288 neliökilometriä, kuuluu muun muassa Ngorongoron tulivuorikraatteri. Varhaisten ihmisen jäännösten löytöpaikka Olduvain rotko kuuluu myös alueeseen. Alue oli aluksi osa Serengetin kansallispuistoa, mutta konfliktit maasaiden kanssa johtivat erillisen suojelualueen perustamiseen. Toisin kuin kansallispuistossa, asutus ja pienimuotoinen kotitarveviljely on sallittu suojelualueella. 
Suojelualue on myös Unescon maailmanperintöluettelossa.
Bartolomej Kuru
Bartolomej Kuru (s. 6. huhtikuuta 1987) on jalkapalloilija. Hän syntyi Tšekissä tšekkiläiselle isälle ja puolalaiselle äidille. Perhe kuitenkin muutti Itävaltaan, jonka kansalaisuuden Kuru sai vuonna 2003.
Kuru on pelannut nuorten maajoukkueessa useaan otteeseen, muun muassa juniorimaailmanmestaruuksissa 2007 Kanadassa. Hänen ammattilaisseuransa on Austria Wien.
Filiberto Ascuy
Filiberto Ascuy Aguilera (s. 13. lokakuuta 1972) on kuubalainen entinen kreikkalais-roomalaisen tyylin painija, kaksinkertainen olympiavoittaja, maailmanmestari ja kahdeksankertainen Pan-Amerikan mestari.
Ascuy Aguilera aloitti painiuransa vuonna 1983. Vuonna 1984, vain 12-vuotiaana, hän voitti Méxicossa Pan-Amerikan mestaruuden aikuisten 74-kiloisten sarjassa. Pan-Amerikan mestaruuden hän voitti myös vuosina 1993–1994. Kultamitalin hän voitti myös Pan-Amerikan kisoista vuonna 1995. 1995 Prahan MM-kisoissa hän sijoittui pronssille ja voitti samana vuonna oman sarjansa maailmancupissa.
1996 Atlantan olympialaisissa Ascuy Aguilera voitti kultamitalin kukistettuaan loppuottelussa Suomen Marko Asellin. Samana vuonna maailmancupissa hän oli sarjassaan toinen. Vuonna 1997 hän voitti Pan-Amerikan mestaruuden uudessa 76 kilogramman painoluokassa. Saman vuoden syksyllä Wrocławin MM-kisoissa hän saavutti pronssia. 1998 Aguilera uusi Pan-Amerikan-mestaruutensa, ja sijoittui syksyn MM-kisoissa Gävlessä hopealle kärsittyään loppuottelussa tappion Kazakstanin Bahtijar Baiseitoville. Vuonna 1999 hän jäi Pan-Amerikan kisoissa hopealle ja sijoittui Ateenan MM-kisoissa vastan yhdeksänneksi.
Vuodeksi 2000 Ascuy Aguilera vaihtoi painoluokkaa 69-kiloisiin, mikä osoittautui onnistuneeksi ratkaisuksi. Hän voitti neljännen Pan-Amerikan-mestaruutensa ja voitti uransa toisen olympiakullan Sydneyn olympialaisissa, missä loppuottelussa vastassa oli Japanin Katsuhiko Nakata. Seuraavana vuonna hän voitti Pan-Amerikan mestaruuden 76-kiloisissa, mutta paini 69-kiloisten sarjassa Patraksen MM-kisoissa, missä hän voitti kultamitalin päihitettyään loppuottelussa Venäjän Aleksei Gluškovin.
Vuonna 2002 Ascuy Aguilera palasi takaisin ylempään painoluokkaan, joka oli muuttunut 74 kilogramman sarjaksi. Hän sijoittui Moskovan MM-kisoissa pronssille. Vuonna 2003 hän voitti kultaa Pan-Amerikan kisoissa, mutta jäi MM-kisoissa vasta sijalle 17. Vuonna 2004 Ascuy Aguilera saavutti jälleen Pan-Amerikan mestaruuskultaa. Elokuussa Ateenan olympialaisissa hän sijoittui kuudenneksi, mikä jäi hänen viimeiseksi arvokisasaavutuksekseen.
Luettelo Argoksen kuninkaista
Seuraavassa luettelossa on kerrottu Argoksen myyttiset kuninkaat antiikin ajalta.
Szabolcs Sáfár
Szabolcs Sáfár (s. 20. elokuuta 1974) on unkarilainen jalkapalloilija, pelipaikaltaan maalivahti. Hän pelasi Unkarin jalkapallomaajoukkueessa vuoden 1996 kesäolympialaisissa Atlantassa.
Sáfár on voittanut Austria Wienin kanssa jalkapallon Itävallan cupin vuosina 2005, 2006 ja 2007. Hän on aiemmin pelannut ammattilaistasolla muun muassa FK Spartak Moskovassa vuonna 2003.
Nathanael Greene
Nathanael Greene (7. elokuuta 1742 – 19. kesäkuuta 1786) oli yhdysvaltalainen sotilas. Hänellä oli huomattava rooli Yhdysvaltain vapaussodassa, jossa hän toimi kenraalimajurina, ja osallistui moniin taisteluihin pohjoisilla ja eteläisillä taistelukentillä.
Nathanael Greene syntyi Potowomutissa Rhode Islandin siirtokunnassa 27. heinäkuuta 1742. Greenen suku oli muuttanut Englannista Amerikkaan 1600-luvun alkupuolella, ja ollut eräs Rhode Islandin siirtokunnan perustajista. Greenet olivat kveekareita, ja omistivat useita myllyjä ja kaupan. Perheen isä ei arvostanut kirjasivistystä, eikä halunnut lähettää lapsiaan yliopistoon. Koulutuksesta huolehti kotiopettaja, joka opetti lukemista, kirjoittamista ja laskentoa. Nuori Greene luki paljon Raamattua, josta hän omaksui moraalisia ihanteita ja käytöstapoja omaan elämäänsä. Isänsä estelyistä huolimatta hän opiskeli omatoimisesti, ja luki muun muassa historiallisia kirjoja. Historian ohella hän oli kiinnostunut sodankäyntiin liittyvistä asioista ja katseli mielellään oman paikkakuntansa miliisin järjestämiä sotilasparaateja.
Heinäkuussa 1774 Greene nai Catharine Littlefieldin, mutta ei juuri päässyt nauttimaan perhe-elämästä, sillä amerikkalaisten ja Britannian välit olivat kärjistyneet sodan partaalle. Siirtokunnat alkoivat valmistella aseellista vastarintaa ja Greene oli vuonna 1774 mukana perustamassa oman kotiseutunsa joukkoja. Sodan sytyttyä Rhode Island kokosi 1500 miehen vahvuisen prikaatin, jonka komentajaksi Greene nimitettiin prikaatinkenraalin palvelusarvolla. Nimitys kenraaliksi oli yksimielinen, vaikka hänellä ei ollutkaan sotilastaustaa. Greene liittyi Bostonin piiritykseen kesällä 1775. Piirityksen alkuvaiheessa Greene tapasi Siirtokuntien armeijan tulevan ylipäällikön George Washingtonin ja miesten välille syntyi elinikäinen ystävyys. Siirtokuntien armeijan perustamisen yhteydessä Greenestä tuli kenraalimajuri, ja hän oli valmis palvelemaan Washingtonin alaisuudessa.
Greene oli sodassa koko sen kahdeksanvuotisen historian ajan (1775–1783). Hän kuitenkin kieltäytyi sotaministerin tehtävästä. Hänelle myönnettiin kongressin kultamitali 1781.
Greene menehtyi saatuaan vaikean auringonpistoksen 43-vuotiaana. Lukuisia kohteita Yhdysvalloissa on nimetty hänen mukaansa.
Tony Delk
Tony Lorenzo Delk (s. 28. tammikuuta 1974) on yhdysvaltalainen koripalloilija. Hän syntyi Covingtonissa, Tennesseessä, ja pelasi yliopistotasolla Kentuckyssä.
Delk pelasi ammattilaistasolla vuosina 1996–2007. Hän pelasi useissa NBA-seuroissa, mutta ei yhdessäkään erityisen pitkään. Viimeisen kautensa hän pelasi [Panathinaikos BC]]:ssa Ateenassa.
Delk on 1,85-metrinen.
Mnatsakan Iskandarjan
Mnatsakan Iskandarjan (s. 17. toukokuuta 1967, Leninakan, Neuvosto-Armenia, Neuvostoliitto) on venäläinen entinen kreikkalais-roomalaisen tyylin painija.
Iskandarjan aloitti painiuransa vuonna 1978. Vuonna 1987 hän voitti 68-kiloisten sarjassa oman ikäluokkansa MM-kultaa. Vuonna 1988 hän voitti maailmancupissa oman sarjansa 68 kilogrammaa. Ensimmäisissä aikuisten arvokisosisaan 1989 Oulun EM-kisoissa hän sijoittui hopealle kärsittyään loppuottelussa tappion Unkarin Attila Repkalle.
Kaudeksi 1990 Iskandarjan siirtyi 74 kilogramman painoluokkaan ja voitti kultaa Ostian MM-kisoissa päihitettyään loppuottelussa Bulgarian Dobri Marinovin. Seuraavana vuonna hän voitti kultaa niin Aschaffenburgin EM-kisoissa, missä loppuottelussa kukistui Suomen Tuomo Karila, kuin myös syksyllä Varnan MM-kisoissa, missä hän voitti loppuottelussa tšekki Jaroslav Zemanin.
Neuvostoliiton hajottua Iskandarjan edusti vuonna 1992 kansainvälisissä kilpailuissa olympialipun alla kilpaillutta "yhdistynyttä joukkuetta", jota usein kutsutaan Itsenäisten valtioiden yhteisön joukkueeksi. Joukkueen urheilijat tulivat IVY:n 11 jäsenmaasta ja Georgiasta, joka tuli IVY:n jäseneksi vasta vuonna 1993. Hän voitti kultamitalin niin Kööpenhaminan EM-kisoissa (loppuottelussa ranskalaista Yvon Riemeriä vastaan) kuin myös Barcelonan olympialaisissa, missä loppuottelussa oli vastassa Puolan Jozef Tracz. Iskandarjanin viimeiseksi arvokisamitaliksi jäi kultamitali 1994 MM-kisoista, missä niin ikään oli loppuottelussa vastassa Tracz. Iskandarjan osallistui vielä kahtiin MM-kisoihin sekä Atlantan olympialaisiin, mutta jäi mitalisijojen ulkopuolelle, kuitenkin pistesijoille.
Kazuyoshi Miura
Kazuyoshi Miura (; s. 26. helmikuuta 1967) on japanilainen jalkapalloilija. Hän oli Aasian ja J. Leaguen vuoden pelaaja 1993.
Shizuokassa syntynyt Miura teki maajoukkuedebyyttinsä 26. syyskuuta 1990 ja pelasi siinä aktiivisesti vuoteen 2000.
Useiden japanilaisten ammattilaisseurojen ohella Miura on pelannut pitkiä aikoja Brasiliassa sekä lyhyempiä ajanjaksoja Italiassa (Genoa CFC), Kroatiassa (Dinamo Zagreb) ja Australiassa (Sydney FC).
Jehad Muntasser
Jehad Abdussalam Muntasser (; s. 26. heinäkuuta 1978) on libyalainen uransa lopettanut jalkapalloilija. Hän syntyi Tripolissa ja osallistui Libyan maajoukkueessa vuoden 2006 jalkapallon Afrikan-mestaruuskilpailuihin.
Muntasser pelasi pitkän uran eurooppalaisissa, varsinkin italialaisissa seuroissa.
Marjo Venäläinen
Marjo Susanna Venäläinen (o.s. Piipponen, s. 29. toukokuuta 1971 Imatra) on suomalainen juoksija, jonka päämatkat olivat 800 metrin juoksu ja 1 500 metrin juoksu. Hän voitti näillä matkoilla ulkoradoilla yhteensä seitsemän Suomen mestaruutta. Venäläinen piti hallussaan 2 000 metrin juoksun Suomen ennätystä lähes 14 vuotta, vuodesta 2000 vuoteen 2014 asti, jolloin ennätyksen rikkoi Kristiina Mäki. Hallimatkoilla hän pitää yhä hallussaan 1 000 metrin juoksun Suomen ennätystä vuodelta 1999.
Seuratasolla hän edusti Imatran Urheilijoita ja Lahden Ahkeraa. Hänen puolisonsa on kestävyysjuoksija Jari Venäläinen. Molemmat opettavat liikuntaa ja terveystietoa Ruokolahden kirkonkylän koulussa.
Hannu Mattila
Hannu Mattila (s. 23. lokakuuta 1966 Janakkala) on suomalainen entinen jääkiekkoilija.
Mattila on Kooveen kasvatti ja pelasi joukkueessa juniorisarjojen lisäksi II- ja I-divisioonaa. Kaudeksi 1989–1990 Mattila siirtyi Ilvekseen, jossa tuli heti ensimmäisellä kaudella hopeamitali. Hän pelasi Ilveksessä kaksi kautta ennen siirtymistä Itävallan pääsarjaa ja Alppiliigaa pelanneeseen Klagenfurtiin.
Mattila palasi Ilvekseen kaudeksi 1992–1993 yhden Itävallassa vietetyn vuoden jälkeen. Hän nousi tuolloin myös Ilveksen kapteeniksi, jona toimi kahden kauden ajan. Mattila pelasi todella tasaisesti seuraavien kausin ajan Ilveksessä, sillä Itävallasta paluunsa jälkeen hän teki seitsemänä kautena perättäin yli 30 pistettä. Mattilan tehokkain kausi oli 1996–1997, jolloin hän teki 49 ottelussa pisteet 16+27. Seuraavalla kaudella Mattila valittiin toistamiseen Ilveksen kapteeniksi. Keväällä 1998 Mattila voitti toisen SM-hopeansa. Hän lopetti uransa kauden 1998–1999 jälkeen. SM-liigassa Mattila pelasi 416 runkosarja- ja 41 pudotuspeliottelua. Pisteitä hänelle tuli runkosarjassa 109+170 ja pudotuspeleissä 7+18.
Maajoukkueessa Mattila esiintyi 15 B-maaottelussa .
Hannu Mattilan isä Tapani oli jääkiekon SM-liigan ensimmäinen puheenjohtaja.
MM-rallikausi 1999
MM-rallikausi 1999 oli järjestyksessään rallin maailmanmestaruussarjan 27. kausi. Kausi alkoi Monte Carlo -rallilla 17. tammikuuta ja päättyi Walesin ralliin 23. marraskuuta. Kuljettajien mestaruuden voitti Tommi Mäkinen.
Ariel Gade
Ariel Gade (s. 1. toukokuuta 1997) on yhdysvaltalainen näyttelijä. Hän syntyi Kaliforniassa ja esiintyi jo vuonna 2003 televisiosarjassa "Strong Medicine".
Gade on nyttemmin nähty elokuvissa "Envy – kakasta asiaa" (2004), "Tumma vesi" (2005) ja "Aliens vs. Predator 2" (2008). Hän oli ehdolla Young Artist Awardin saajaksi vuonna 2006.
WWE Championship
WWE World Heavyweight Championship ) on vanhin ja arvostetuin mestaruus World Wrestling Entertainmentissa (WWE:ssä). Ensimmäinen WWE-mestari oli Buddy Rogers. Useimmin mestaruutta on hallinnut yksitoista kertainen WWE mestari John Cena. Mestaruuden nimi ei aina ole ollut WWE Championship, vaan se on vaihdellut painifirman nimen mukaan. 15. joulukuuta, 2013, se yhdistyi World Heavyweight Championship tittelin kanssa.
Tämän hetkinen WWE Raskaansarjan Maailman Mestari on AJ Styles.
Jääkiekon alle 18-vuotiaiden Euroopan-mestaruuskilpailut
Jääkiekon alle 18-vuotiaiden Euroopan-mestaruuskilpailut oli vuosittain järjestetty arvoturnaus, jota pelattiin vuosina 1977–1998. Vuodesta 1999 kilpailut laajenivat MM-kisoiksi, kun Yhdysvallat ja Kanada tulivat mukaan.
Euroopan-mestuuden voitti jokaisena kertana joku nelikosta Neuvostoliitto/Venäjä, Ruotsi, Suomi tai Tšekkoslovakia. Ruotsi voitti yhteensä kahdeksan mestaruutta, Neuvostoliitto viisi, Suomi ja Tšekkoslovakia neljä sekä Venäjä yhden. Näiden maiden ulkopuolelta mitaleillekin noustiin vain kahdesti, kun Saksa voitti hopeaa vuonna 1995 ja Sveitsi pronssia 1997.
Kompositio
Kompositio voi tarkoittaa seuraavia asioita:
Painin maailmanmestaruuskilpailut 2005
Vuoden 2005 painin maailmanmestaruuskilpailut järjestettiin syyskuussa Budapestissä, Unkarissa. Kisoissa painittiin kreikkalais-roomalaista painia, vapaapainia ja naispainia kutakin seitsemässä painoluokassa.
Jean Galfione
Jean Galfione (s. 9. kesäkuuta 1971 Pariisi) on ranskalainen seiväshyppääjä. Hän voitti olympiakultaa seiväshypyssä Atlantan olympialaisissa 1996. Lisäksi hän voitti pronssia Göteborgin MM-kilpailuissa 1995. Hänen ennätyksensä on tasan kuusi metriä, jonka hän hyppäsi Maebashin sisäratojen MM-kilpailuissa 1999.
Charles Dvorak
Charles Dvorak (27. marraskuuta 1878 Chicago – 18. joulukuuta 1969) oli yhdysvaltalainen seiväshyppääjä. Hän voitti olympiakultaa vuoden 1904 kesäolympialaisissa olympiaennätyksellä 350,5. Aikaisempi olympiaennätys oli ollut William Hoytin ja Irving Baxterin hyppäämä 330.
Suleiman Kipses Simotwo
Suleiman Kipses Simotwo (s. 21. huhtikuuta 1980) on kenialainen kestävyysjuoksija. Pääasiassa hän on kilpaillut 1 500 metrin juoksussa.
Simotwo sijoittui päämatkallaan 1 500 metrillä neljänneksi ajalla 3.33,71. hän oli kolmas ajalla 3.38,36. Valencian MM-hallikisoissa 2008 hän oli seitsemäs ajalla 3.41,04. Simotwo on urallaan voittanut yhden GP-kilpailun, 1 500 metrin juoksun Athletissima-kilpailuissa 5. heinäkuuta vuonna 2005.
Marcelo Moretto
Marcelo Moretto de Souza (s. 10. toukokuuta 1978) on brasilialainen jalkapalloilija, pelipaikaltaan maalivahti.
El Doradossa, Mato Grosso do Sulissa syntynyt Moretto pelasi pitkään kotimaassaan Brasiliassa. Myöhemmin hän kuitenkin lähti Portugaliin, jossa hän pelasi muun muassa SL Benficassa vuosina 2005–2007.
Moretto lainattiin kaudeksi 2007–2008 kreikkalaiseen AEK Ateenaan.
Bob Seagren
Robert ”Bob” Seagren (s. 7. lokakuuta 1946 Pomona, Kalifornia) on yhdysvaltalainen seiväshyppääjä, joka voitti olympiakultaa vuoden 1968 kesäolympialaisissa.
Seagren oli yksi maailman parhaita seiväshyppääjiä 1960-luvulla ja 1970-luvun alussa. Hän voitti muun muassa Pan-Amerikan mestaruuden vuonna 1967. Hän hyppäsi ensimmäisen maailmanennätyksensä tuloksella 532 cm Fresnossa 14. toukokuuta 1966. Hän paransi ennätystä vuonna 1967 tulokseen 536 cm, vuonna 1968 tulokseen 541 cm ja vuonna 1972 tulokseen 563 cm.
Vuonna 1968 Seagren osallistui ensimmäisiin olympialaisiinsa ja voitti kultaa tiukassa kilpailussa, jossa kolme parasta hyppääjää ylittivät saman korkeuden 540 cm. Neljä vuotta myöhemmin Münchenissä Seagren sijoittui hopealle. Viime hetkellä ennen kilpailua tuomaristo päätti kieltää uuden Cata-tyypin seipään käytön, mikä pakotti muu muassa Seagrenin kilpailemaan varavälineillä. Itäsaksalainen Wolfgang Nordwig ei käyttänyt Cata-seivästä ja voitti kultamitalin Seagrenin sijoittuessa toiseksi.
Seagren valmistui University of Southern Californiasta vuonna 1968 kilpaili hetken aikaa ammattilaisena. Urheilu-uransa jälkeen Seagren on tehnyt uran televisiossa ja elokuvissa näyttelijänä ja juontajana.
Miinoite
Miinoite on tietyn- tai useantyyppisistä miinoista koostuva alueellisesti tarkkaan määrätty kokonaisuus. Miinoitteella pyritään ohjaamaan hyökkääjän liikettä puolustajan tehokkaalle tulietäisyydelle tai estämään hyökkääjältä tietyn alueen käyttö.
Miinoitetta suunniteltaessa huomioidaan maaston luonnollinen estearvo. Miinoitteet rakennetaan taistelusuunnitelman mukaisesti hyökkääjän todennäköisille kulku-urille. Miinoite tulee pystyä myöhemmin paikantamaan.
Gräfendhron
Gräfendhron on kunta Bernkastel Wittlichin piirikunnassa Rheinland-Pfalzissa Saksassa. Siellä asui 120 ihmistä vuonna 2011. Kunnan pinta-ala on 3,13 neliökilometriä.
Miinaeste
Miinaeste on korkeintaan 100m leveä ja 50m syvä miinoite. Miinaesteiden torjunta-arvon mukaisesti määritetyt miinatiheydet ovat pysyviä miinoitteen koosta riippumaatta. Miinaesteitä ovat
Miinaesteeseen voidaan asentaa myös muita miinatyyppejä esimerkiksi raivauksen vaikeuttamiseksi. Miinaesteellä pyritään tuottamaan miinoitteen läpäisevälle hyökkääjälle 30–50% tappiot.
Telamiinaeste
Telamiinaeste on telamiinoista rakennettava 100 m leveä ja korkeintaan 50 m syvä miinoite. Telamiinaesteellä pyritään pysäyttämään hyökkääjän panssarivaunut ja ohjaamaan ne oman panssarintorjuntatulen ulottuville. Telamiinaesteellä estetään hyökkääjän panssarivaunujen päälleajo.
Telamiinaeste käsittää korkeintaan sata panssari- ja ajoneuvomiinaa, joista pohjamiinoja voi olla korkeintaan 20 %. Lisäksi voidaan käyttää enintään viittä kappaletta sakaramiinoja panssarimiinaa kohden. 10 % telamiinoista varustetaan vähintään 20 kg lisäpanoksilla. Lisäpanoksilla pyritään vaurioittamaan tai tuhoamaan hyökkääjän raivauspanssarivaunut.
Lankamiinaeste
Lankamiinaeste on lankamiinoista rakennettava korkeintaan 100m leveä ja 50m syvä miinoite. Lankamiinaesteellä pyritään tuhoamaan jalkautunut hyökkääjä ja estämään sen peitteisen maaston hyväksikäyttö.
Lankamiinaesteessä on korkeintaan 30 lankamiinaa. Lisäksi este voi sisältää korkeintaan 10 panssari- tai ajoneuvomiinaa. Lankamiinana käytettävien putkimiinojen (PM 68, PM 43) sirpalevaikutus on 15m säteellä tappava ja 30m säteellä haavoittava.
Lankamiinaesteen lankamiinat rakennetaan 2–4 riviin. Rivien etäisyydet ovat 10–20 metriä. Rivit rakennetaan miinoittajapareittain. Ryhmänjohtaja valitsee miinoitettavat kohteet ja valvoo miinoittajaparien toimintaa. Valoisalla ryhmänjohtaja kykenee valvomaan kolmea miinoittajaparia, pimeällä kahta. Miinoittajaparin taistelijoista yksi on miinan kiinnittäjä ja toinen laukaisulangan vetäjä. Rakennettaessa on varottava, etteivät oksat, miinoittajien varusteet tai puista putoava lumi laukaise viritettyä miinaa. Miinoittaminen aikana miinoittajat siirtyvät aina miinoittamissuuntaan. Mikäli miinoittamisen aikana joudutaan hyökkäyksen kohteeksi, tulee myös silloin edetä aluksi miinoittamissuuntaan.
Jürgen Macho
Jürgen Macho (s. 24. elokuuta 1977) on itävaltalainen jalkapallomaalivahti. Hän syntyi Wienissä ja on pelannut kotimaansa lisäksi Englannissa, Saksassa sekä vuodesta 2007 AEK Ateenassa Kreikassa.
Macho on myös edustanut Itävaltaa jalkapallomaajoukkueessa.
Emmanuel Scheffer
Emmanuel Scheffer (Hepreaksi: עמנואל שפר‎, s. 2. helmikuuta 1924 – 28. joulukuuta 2012) oli Israelilainen jalkapallovalmentaja.
Hän oli kahdesti Israelin jalkapallomaajoukkueen päävalmentaja: Vuosina 1968–1970 ja 1978–1979. Hän johdatti Israelin toistaiseksi ainoan kerran Jalkapallon maailmanmestaruuskilpailuihin vuonna 1970.
Newbuild
Newbuild on 808 State -yhtyeen esikoisalbumi, joka julkaistiin Creed Records -levymerkillä vuonna 1988. Tyyliltään se on acid housea. Levy uudelleenjulkaistiin Rephlex Recordsilla vuonna 1999, jolloin siitä tehtiin myös cd-versio.
Dániel Tőzsér
Dániel Tőzsér (s. 12. toukokuuta 1985) on unkarilainen jalkapalloilija. Szolnokissa syntynyt keskikenttäpelaaja on pelannut uransa aikana kotimaassaan ja ulkomailla seuraavissa ammattilaisseuroissa: Tőzsérin pelipaidan numerona kreikkalaisessa AEK Ateenassa on 88. Hän on edustanut Unkaria maajoukkueessa.
Vanessa Marano
Vanessa Nicole Marano (s. 31. lokakuuta 1992 Los Angeles, Kalifornia, Yhdysvallat) on yhdysvaltalainen näyttelijä. Hän on näytellyt muun muassa televisiosarjoissa "Ilman johtolankaa", "Gilmoren tytöt", "Dexter" ja "The Comeback". Marano on esittänyt televisiosarjassa "Switched at Birth" Bay Kennishiä vuodesta 2011. Hän on näytellyt myös vuonna 2008 ilmestyneessä tv-elokuvassa "The Clique". Hänen sisarensa on näyttelijä Laura Marano.
Júlio César (jalkapalloilija, 1980)
Júlio César da Silva e Souza eli Júlio César (s. 26. helmikuuta 1980) on brasilialainen jalkapalloilija. Hän syntyi Itaguaíssa, Rio de Janeiron osavaltiossa.
Silva on pelannut ammattilaisuransa aikana seuraavissa seuroissa:
Jevgeni Lukjanenko
Jevgeni Jurjevitš Lukjanenko (, s. 23. tammikuuta 1985 Slavjansk-na-Kubani, Krasnodarin aluepiiri, Venäjän SFNT, Neuvostoliitto) on venäläinen seiväshyppääjä.
Lukjanenko sijoittui Osakan MM-kisoissa 2007 kuudenneksi tuloksella 581. Seuraavana vuonna hän voitti MM-kultaa Valencian sisäratojen MM-kisoissa tuloksella 590. Pekingin olympialaisissa Lukjanenko saavutti hopeaa tuloksella 585.
Daegun MM-kilpailuissa Lukjanenko karsiutui loppukilpailusta. Lontoon olympialaisissa 2012 hän sijoittui neljänneksi.
Venäjän mestaruuden Lukjanenko on voittanut ulkoradoilla vuosina 2008, 2011 ja 2018 ja sisäradoilla vuonna 2008.
Miinaryhmä
Miinaryhmä on enintään 50 metriä leveä ja syvä miinoite, jossa pyritään käyttämään useita miinalajeja. Miinaryhmän pääasiallinen tarkoitus on häiritä hyökkääjää ja tuottaa sen joukoissa epävarmuutta.
Miinaryhmässä on enintään 50 miinaa, joista lankamiinoja voi olla enintään viisi ja panssari- ja ajoneuvomiinoja on enintään kymmenen kappaletta. Panssari- ja ajoneuvomiinoista korkeintaan neljä voi olla pohjamiinoja.
Ajoneuvomiinoja sisältävien miinaryhmien pääasiallisia käyttökohteita ovat alueet panssaritorjuntatulen ulkopuolella tai sen katveissa sekä hyökkääjän panssarivaunujen mahdollisissa tuliasemissa. Lankamiinoja sisältäviä miinaryhmiä voidaan käyttää omien pesäkkeiden ja vartiopaikkojen suojana.
Paha maa (albumi)
Paha maa on Kauko Röyhkän minialbumi vuodelta 1988. Se julkaistiin bonuksena vuonna 2000 "Mielummin vanha kuin aikuinen" -albumin CD-versiolla. ”Paha maa” on Röyhkän omien sanojen mukaan paras Nartun tekemä kappale. Tommi Vikstenin mielestä puolestaan ”Olen messias” on hänen Narttu-aikakautensa parhaimmistoa.
Sävellykset ja sanoitukset Kauko Röyhkä, paitsi A1 ”Paha maa” säv. Kauko Röyhkä ja Tommi Viksten / A2 ”Pois valoista” säv. Kauko Röyhkä ja Heikki Tikka / B2 ”Väärässä filmissä” säv. Kauko Röyhkä ja Heikki Tikka. Sovitukset Kauko Röyhkä & Narttu.
A-puoliB-puoli
Bilal al-Dziri
Bilal al-Dziri (myös "Billel Dziri", ; s. 21. tammikuuta 1972 Alger) on algerialainen jalkapalloilija. Hän edustaa Algerian pääsarjassa pelaavaa USM Algeria. Al-Dziri on kuulunut muun muassa viidesti Algerian Cupin voittajajoukkueeseen. Hän on myös edustanut Algeriaa maajoukkueessa.
Al-Dziri valittiin vuonna 2005 Algerian parhaaksi pelaajaksi.
Mutta, mutta
Mutta, mutta on Kauko Röyhkän minialbumi vuodelta 1989. Se julkaistiin bonuksena vuonna 2000 "Joko-tai"-albumin CD-versiolla.
Sävellykset ja sanoitukset: Kauko Röyhkä. Sovitukset: Narttu.
A-puoli
B-puoli
sekä:
Æbelø
Æbelø on Tanskaan kuuluva asumaton saari Kattegatin salmessa. Se sijaitsee Fynin pohjoisrannikolla. Saaren pinta-ala on 2,09 neliökilometriä. Æbelø koostuu kahdesta saaresta, joita yhdistää kannas. Saaren toinen erikoispiirre on, että sen metsä häviää vähitellen veteen. Saaren pohjoispuolella puut kasvavat aivan rannassa, ja kun meri huuhtoo maata niiden alta, puut kaatuvat veteen.
Saari kuuluu luettelon mannervyöhykkeen luonnonmaantieteellisellä alueella olevista Euroopan yhteisön tärkeänä pitämistä alueista (Natura 2000).
Ruostekurkkusirkku
Ruostekurkkusirkku ("Emberiza caesia") on eteläeurooppalainen lintu, joka joskus harhautuu Suomeenkin. Keväällä 2007 se tavattiin Suomessa vasta kolmannen kerran; aiemmat havainnot tehtiin 1981 ja 1990.
Ruostekurkkusirkku on pienempi kuin lähisukulaisensa peltosirkku. Soidinasuisella koiraalla on harmaa pää ja oranssit "viikset". Selkäpuoli on ruskea, voimakkaasti raidallinen, alapuoli on ruosteenruskea. Nokka on tukeva ja vaaleanpunainen. Ääni muistuttaa peltosirkun ääntä.
Ruostekurkkusirkku pesii Kreikassa, Turkissa, Kyproksella ja muissa Välimeren itäosan rantavaltioissa. Se on muuttolintu, joka talvehtii Sudanissa ja lähiympäristössä. Lintu on havaittu Suomessa vasta kolme kertaa. Ensihavainto tehtiin Lieksassa 1981, seuraavan kerran se nähtiin Kotkassa 1990 ja viimeksi vuonna 2007 Kökarissa.
Ruostekurkkusirkku pesii rannikoilla ja saaristossa, aurinkoisilla kukkuloilla joilla on joitakin pensaita.
Ruostekurkkusirkut syövät siemeniä, sekä poikimisaikaan myös matoja, toukkia ja hyönteisiä.
Herra presidentti
Herra presidentti on Kauko Röyhkä & Narttu -yhtyeen EP-levy vuodelta 1983.
Sävellykset ja sanoitukset Kauko Röyhkä, paitsi B2-san. Uuno Kailas.
Sovitukset Kauko Röyhkä & Narttu.
A-puoli
B-puoli
Mohamed Salmeen
Mohamed Salmeen (; s. 4. marraskuuta 1980) on bahrainilainen jalkapalloilija. Hän pelaa Muharraq Club -joukkueessa Bahrainin pääsarjassa. Hän pelaa myös maajoukkuetasolla Bahrainin jalkapallomaajoukkueessa.
Tarak Dhiab
Tarak Dhiab (; s. 15. heinäkuuta 1954) on tunisialainen entinen jalkapalloilija. Hänellä oli vuonna 1977 kunnia tulla valituksi vuoden afrikkalaiseksi pelaajaksi Roger Millan jälkeen ja ennen Karim Abdul Razakia.
Dhiab oli Tunisian jalkapallomaajoukkueen tunnettu jäsen. Hän pelasi muun muassa vuoden 1978 maailmanmestaruuskilpailuissa ja kesäolympialaisissa 1988.
Pelaajauransa jälkeen Dhiab on toiminut muun muassa Al-Jazeera Sport urheilukanavan konsulttina. 16. joulukuuta 2011 hänet nimitettiin Tunisian urheilu ja nuoriso ministeriksi.
Karim Abdul Razak
Karim Abdul Razak Tanko (s. 5. syyskuuta 1956) on ghanalainen jalkapalloilija ja jalkapallovalmentaja. Hän syntyi Kumasissa ja pelasi uransa aikana useissa ammattilaisseuroissa niin kotimaassaan kuin ulkomaillakin.
Razak kuului Ghanan jalkapallomaajoukkueeseen, joka muun muassa voitti vuoden 1978 Afrikan-mestaruuskilpailut. Vuonna 1978 hänet nimitettiin Afrikan vuoden pelaajaksi.
Peliuransa päätettyään Razak on toiminut valmennustöissä muun muassa Ghanan maajoukkueessa (2000) ja malilaisessa Stade Malien -seurassa (2000–2002).
Abdul Razak
Abdul Razak -nimisiä henkilöitä:
Thomas N’Kono
Thomas N’Kono (s. 20. heinäkuuta 1955) on kamerunilainen jalkapalloilija, pelipaikaltaan maalivahti. Hän pelasi maajoukkueessa jalkapallon maailmanmestaruuskilpailuissa vuosina 1982, 1990 ja 1994.
N’Kono pelasi ammattilaisseuroissa paitsi kotimaassaan, myös Espanjassa ja Boliviassa (Club Bolívar). Hänet valittiin Afrikan vuoden pelaajaksi kahteen otteeseen vuosina 1979 ja 1982.
Gianluigi Buffonin sanotaan nimenneen poikansa N’Konon kunniaksi.
Kesäkuussa 2009 N’Konosta tuli Kamerunin maajoukkueen väliaikainen päävalmentaja Otto Pfisterin saatua potkut.
Heinäkuussa N’Kono jätti tehtävänsä Paul Le Guenille.
Jääkiekon nuorten maailmanmestaruuskilpailut 1984
Jääkiekon nuorten maailmanmestaruuskilpailut 1984 olivat kahdeksannet viralliset alle 20-vuotiaiden maailmanmestaruuskilpailut.
MM-kilpailut järjestettiin Ruotsissa Norrköpingissä ja Nyköpingissä. Maailmanmestaruuden voitti toisen kerran perättäin Neuvostoliitto. Hopea meni Suomeen ja pronssi Tšekkoslovakiaan.
Kisojen pistepörssin voitti Suomen Raimo Helminen, jonka tehot 11+13 oli uusi turnausennätys. Helmisen ennätyksen rikkoi vasta Peter Forsberg vuonna 1993. Helminen valittiin myös kisojen tähdistökentällisen keskushyökkääjäksi. Muut valitut olivat Neuvostoliiton maalivahti Jevgeni Belošeikin, puolustaja Aleksei Gusarov ja laitahyökkääjä Nikolai Borštševski sekä Tšekkoslovakian puolustaja František Musil ja laitahyökkääjä Petr Rosol.
"Sveitsi putosi B-sarjaan." A-sarja
Lakhdar Belloumi
Lakhdar Belloumi (; s. 29. joulukuuta 1958) on algerialainen entinen jalkapalloilija. Hän oli Algerian jalkapallomaajoukkueen tunnettu jäsen, joka pelasi muun muassa kesäolympialaisissa 1980 sekä maailmanmestaruuskilpailuissa 1982 ja 1986.
Belloumi vietti pääosan urastaan kotimaassaan. Hänet valittiin Afrikan vuoden jalkapalloilijaksi 1981.
M/S MN Eider
M/S MN Eider () on ranskalaisen Compagnie morbihannaise et nantaise de navigationin omistama ro-ro-rahtialus. Alus on rakennettu vuonna 1989 Ulsanissa, Etelä-Koreassa. Alus on rekisteröity Ranskan lipun alle ja sen kotisatama on Marseille. Nykyään ranskalainen Compagnie Maritime Nantaise liikennöi MN Eiderillä.
Pituutta MN Eiderillä on 157,67 metriä, leveyttä 25,33 metriä ja syväys on 8,5 metriä. Laivan koko tilavuus (bruttovetoisuus GT) on 20 685. Aluksen kuollut paino eli kantavuus on 12 830 tonnia. Aluksen lastikapasiteetti on 2 170 kaistametriä. Laivan huippunopeus on 19 solmua.
Laivan pääkoneina on kaksi Wärtsilän dieselmoottoria, jotka yhdessä kehittävät 8 145 kilowatin tehon.
MN Eider on ro-ro-alus ("roll on roll off"), eli sen lastaus tapahtuu perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.
30. syyskuuta 1989 alus laskettiin vesille ja myöhemmin samana vuonna se luovutettiin Andrew Weir Shipping Ltd:n omistukseen, joka rekisteröi sen Mansaaren lipun alle nimellä "Baltic Eider". Kotisatamaksi tuli Douglas. Tämän jälkeen Finanglia aloitti liikennöinnin aluksella Suomen ja Britannian välillä. Vuonna 1990 alus aikarahdattiin Britannian puolustusministeriön käyttöön kuljettamaan sotavarusteita Persianlahdelle. Myöhemmin samana vuonna alus siirtyi Finncarriersin (Finnlines) liikenteeseen reitille Turku–Helsinki–Hamina–Felixstowe–Terneuzen–Antwerpen.
Joulukuussa 1998 Harren & Partners Schiffahrts GmbH osti Baltic Eiderin ja rekisteröi sen Saksan lipun alle. Omistajanvaihdoksen jälkeen alus jatkoi yhä Finncarriersin liikenteessä. 2. tammikuuta 1999 alus siirtyi reitille Helsinki–Hamina–Felixstowe–Amsterdam. 5. toukokuuta 2001 aluksen ollessa matkalla Tanskan länsirannikolla, syttyi konehuoneessa tulipalo. Siksi alus jouduttiin hinaamaan Saksan Cuxhaveniin. Korjaustyöt tehtiin Hampurissa. Tammikuussa 2003 laiva siirtyi reitille Helsinki–Hamina–Felixstowe–Zeebrugge–Amsterdam. Joulukuun lopulla 2004 alus siirtyi Harpa Shipping m/v Palau Ltd:n omistukseen ja samalla Finnlines lopetti aluksen rahtaamisen. Helmikuussa 2005 alus siirtyi Compagnie morbihannaise et nantaise de navigationin omistukseen ja Ranskan lipun alle nimellä "MN Eider". Kotisatamaksi tuli Marseille.
Pikkulapasotka
Pikkulapasotka ("Aythya affinis") on pieni, kokonaan sukeltava pohjoisamerikkalainen sorsalintu, joka joskus harhautuu Eurooppaan. Se on havaittu ensimmäisen kerran Suomessa vuonna 2004.
Pikkulapasotkan erottaminen lapasotkasta on vaikeaa. Tärkeimmät erot ovat pään ja nokan muoto: lapasotkan pää on korkein silmän kohdalta, pikkulapasotkan korkein kohta on silmän takana. Yksi erottava tekijä on linnun pituus: pikkulapasotka on vain 38-45 cm pitkä, kun lapasotka on 40–51 cm. Molemmille mainitaan siipien kärkiväliksi 75 cm ja painoksi noin 700 grammaa.
Myös pään kiilto auttaa joskus lajin tunnistamisessa: pikkulapasotkan punasävyä vastaa lapasotkan vihreä sävy. 
Koiraalla on hyvin tumma kaula ja pää, joka kiiltää hyvässä valossa punertavansävyisenä, valkea vatsa sekä harmaa selkä. Lisäksi sillä on sininen nokka ja keltaiset silmät. Naaras muistuttaa enemmän tukkasotkaa, mutta nokan tyvessä on usein enemmän valkeaa, poskella selvempää vaaleaa kuviointia ja selässä harmaa "huurteinen" väritys.
Pikkusotkan pesimäaluetta ovat järvet ja suolammet Alaskassa ja Kanadan länsiosissa. Laji muuttaa talveksi avoimen Tyynenmeren tuntumaan aina Keski- ja Etelä-Amerikkaan asti.
Pikkulapasotka pesii maassa lähellä rantaa, joskus harvoissa yhdyskunnissa. Munia on tavallisesti 8–11 kappaletta.
Pikkulapasotkan ravintoa ovat pohjasta kalastetut nilviäiset ja vesikasvit.
Martin tom Dieck
Martin tom Dieck (s. 17. joulukuuta 1963 Oldenburgissa) on saksalainen sarjakuvataiteilija. Hän asuu ja työskentelee Hampurissa. Syksystä 2009 alkaen hän on toiminut Folkwang-taideyliopistossa kuvitustaiteen professorina.
Martin tom Dieck opiskeli kuvataidetta Hampurin taideteollisessa ammattikorkeakoulussa vuosina 1986–1992. Hänen esikoisteoksensa oli lähes 300-sivuinen sarjakuvateos "Der unschuldige Passagier" vuonna 1993. Hän on julkaissut avantgardistisia sarjakuvia saksalaisissa ja ranskalaisissa lehdissä, ja hänen kirjojaan on julkaistu molemmissa maissa. Hänen esikoisteoksensa on suomennettu nimellä "Viaton matkustaja". Dieck vieraili Suomessa Helsingin sarjakuvafestivaaleilla vuonna 2008.
Nokisorsa
Nokisorsa ("Anas rubripes") on pohjoisamerikkalainen sorsalaji.
Nokisorsa on 53–61 cm pitkä. Nokisorsalla on tumma vartalo, vaaleampi pää ja kaula, oranssit jalat ja tummat silmät. Sillä on purppuransininen tai turkoosi siipipeili, jossa on kapea ja epäselvä, likaisenvalkea takareuna. Nokka on kellanvihreä, ja naaraalla nokan harja on heiman tummempi kuin koiraalla.
Nokisorsat elävät Pohjois-Amerikassa Kanadasta Meksikoon ja Bermudalle. Niitä harhautuu säännöllisesti Länsi-Eurooppaan. 
Maailmassa arvioidaan olevan noin 400 000 nokisorsaa. Suomen ensimmäinen nokisorsa havaittiin vuonna 2004 Sodankylässä.
Nokisorsa käyttää ravinnokseen siemeniä ja kasvinosia. Keväisin ja kesäisin se syö myös selkärangattomia.
Tim Krul
Timothy Michael ”Tim” Krul (s. 3. huhtikuuta 1988 Haag, Etelä-Hollannin provinssi, Alankomaat) on alankomaalainen jalkapalloilija, joka pelaa maalivahtina Englannin Mestaruussarjan Norwichissa
Krul pelasi vuosina 2001–2005 ADO Den Haagissa. Hän siirtyi vuonna 2005 Newcastle Unitediin, jossa hän teki aikuistason debyyttinsä 29. heinäkuuta 2006.
Krul lainattiin skotlantilaiseen Falkirk FC:iin 3. elokuuta 2007; alun perin sopimuksen oli määrä umpeutua 1. tammikuuta 2008, mutta sitä päätettiin jatkaa kauden loppuun.
Krul on edustanut Alankomaita nuorten sekä vuodesta 2011 aikuisten maajoukkueissa. Vuoden 2014 MM-kisojen puolivälierien ottelussa Hollanti - Costa Rica hänestä tuli ensimmäinen maalivahti, joka on arvokisoissa vaihdettu sisään vain rangaistuslaukauskilpailua varten. Hän torjui rangaistuspotkukilpailussa kahdesti ja auttoi Hollannin välieriin.
Tim Krul on pelannut lainasopimuksella myös Ajaxissa, AZ:ssa ja Brightonissa, jonne hän siirtyi myöhemmin pysyvällä siirrolla. Krul siiryi heinäkuussa 2018 ilmaiseksi Norwichiin, kun hänen sopimuksensa Brightonin kanssa oli päättynyt.
Franco Baldini
Franco Baldini (s. 3. lokakuuta 1960 Reggello, Italia) on italialainen entinen jalkapalloilija ja nykyinen jalkapallovaikuttaja.
Baldinin pelaajaura oli vaatimaton. Hän pelasi keskikentällä edustaen muun muassa Baria ja Bolognaa.
Baldini nimitettiin AS Roman urheilutoimenjohtajaksi vuonna 1999. Capello toimi tuolloin seuran päävalmentajana. Baldinin aikana Roma hankki muun muassa Gabriel Batistutan, Emersonin ja Walter Samuelin. Seura voitti Capellon ja Baldinin johdolla Italian-mestaruuden vuonna 2001. Capello jätti Roman vuonna 2004. Baldini erosi tehtävästään seuraavana vuonna.
Vuonna 2006 Capello nimitettiin Real Madridin päävalmentajaksi ja Baldini tekniseksi sihteeriksi. Seura voitti Espanjan-mestaruuden vuonna 2007. Capello sai kuitenkin potkut Real Madridista kauden jälkeen. Myös Baldini jätti tuolloin seuran.
Vuonna 2007 Capello nimitettiin Englannin maajoukkueen päävalmentajaksi. Baldini liittyi tuolloin Englannin valmennusryhmään. Myöhemmin Baldini työskenteli AS Roman toimitusjohtajana.
Baldini aloitti kesäkuussa 2013 Tottenhamin teknisenä johtajana.
Bathory (albumi)
Bathory on ruotsalaisen black metal -yhtye Bathoryn ensimmäinen albumi. Bathory oli yksi ensimmäisistä black metal -albumeista, ja ensimmäisen aallon black metal -julkaisuista äänimaailmaltaan kenties lähimpänä Norjassa syntynyttä toista aaltoa.
Albumin alkuperäinen nimi oli "Pentagrammaton" ja kannen kuvana oli pentagrammi. Monet kuitenkin lukivat nimen väärin Pentagoniksi. Niinpä pentagrammi siirrettiin takakannen kuvaksi ja kanneksi tuli sarvipäisen hirviön kuva.
Albumin alkuperäisessä versiossa pentagrammi ja vuohi olivat keltaisia: yhtyeen jäsenet olivat kuulleet siitä, että kultaa pidettiin maagisena värinä jota käytettiin sekä pahuuden että hyvyyden taioissa. Bathoryllä ei kuitenkaan ollut varaa maksaa kaikkien albumien painamista kultamaalilla, joten he pyysivät että levy-yhtiö käyttäisi jotain keltaisen sävyä joka olisi mahdollisimman lähellä kultaa. Saatuaan painoksen ensimmäiset 25 levyä Bathoryn jäsenet havaitsivat että levy-yhtiö oli päätynyt käyttämään "kanarialinnun väristä" maalia. Tulos oli Quorthonin mukaan oksettava, ja päällimmäiseksi nousi halu polttaa keltaiset albuminkannet. Rahanpuutteen vuoksi väriä ei kuitenkaan voinut vaihtaa, ja yhteensä tuhannen albumin kokoinen painos otettiin.
Alkuperäisellä vinyylijulkaisulla A-puoli kulki nimellä "Side Darkness" ja B-puoli "Side Evil".
Ray Jones
Raymond Barry Bankote "Ray" Jones (28. elokuuta 1988 – 25. elokuuta 2007) oli brittiläinen jalkapalloilija. Hän syntyi Newhamissa, Lontoossa, ja pelasi ammattilaisurallaan Queens Park Rangersissa vuosina 2006–2007.
Jones myös edusti Englantia alle 19-vuotiaiden maajoukkueessa. Hän kuoli liikenneonnettomuudessa kotiseudullaan Lontoon Newhamissa, tarkemmin East Hamissa, vain 18 vuoden ikäisenä.
The Very Best of Saxon: 1979–1988
The Very Best Of Saxon: 1979–1988 on heavy metal -yhtye Saxonin vuonna 2007 julkaistu kokoelma. Se koostuu kolmesta levystä, joille on koottu Saxonin parhaita kappaleita vuosien 1979 ja 1988 väliltä.
Kappaleiden järjestys voi vaihdella painoksesta riippuen.
Ákos Buzsáky
Ákos Buzsáky (s. 7. toukokuuta 1982) on unkarilainen jalkapalloilija, joka edustaa Englannin mestaruussarjassa pelaavaa Barnsleytä lainasopimuksella Portsmouthista. Hänen pelipaikkansa on keskikenttäpelaaja.
Buzsákyn aiempia seuroja ovat MTK Hungária FC, FC Porto, Associação Académica de Coimbra – OAF, Plymouth Argyle sekä Queens Park Rangers. Hän on edustanut Unkaria maajoukkueessa.
Buzsáky voitti muun muassa FC Porton kanssa UEFA Cupin vuonna 2003.
Buzsáky teki ensimmäisen valioliigamaalinsa vapaapotkusta ottelun 45. minuutilla 21. tammikuuta 2012 pelatussa ottelussa QPR–Wigan, joka päättyi 3–1.
Dexter Blackstock
Dexter Anthony Titus Blackstock (s. 20. toukokuuta 1986) on brittiläinen jalkapalloilija. Hän pelaa Queens Park Rangers FC:ssa paitansa pelinumerona 9.
Oxfordissa syntynyt Blackstock on aiemmin pelannut muun muassa Southampton FC:ssa. Hän pelasi myös Englannin alle 21-vuotiaiden maajoukkueessa. Aikuisissa hän on esiintynyt Antigua ja Barbudan jalkapallomaajoukkueessa.
Tandjilé
Tandjilé on yksi Tšadin 22 hallinnollisesta alueesta. Se on muodostettu aluehallinnon uudistuksessa 2002 entisen Tandjilén prefektuurin tilalle. Vuonna 2008 alueella oli noin 650 000 asukasta. Kuten muuallakin Tšadissa, väestö kasvaa nopeasti – 15 vuotta aiemmin asukkaita laskettiin 453 854.
Alueen pääkaupunki on Laï.
Valuuttamarkkinahuijaus
Valuuttamarkkinahuijaus () on mikä tahansa huijaus, jossa yksittäisiä sijoittajia pyritään harhauttamaan saamalla heidät uskomaan, että heillä on mahdollisuus suuriin voittoihin kansainvälisillä valuuttamarkkinoilla. Valuuttasijoittaminen on Yhdysvalloissa eräs yleisimmistä huijauksen muodoista. Wall Street Journal -lehden mukaan yksittäinen valuuttamarkkinahuijauksen uhri häviää keskimäärin noin 15 000 dollaria.
Tyypillisessä valuuttamarkkinahuijauksessa sijoittajille voidaan luvata kymmenien tuhansien dollarien voittoja vain viikoissa tai kuukausissa niinkin pienellä alkusijoituksella kuin viisituhatta dollaria. Usein mitään osaa huijattujen rahoista ei sijoiteta valuuttamarkkinoille, vaan rahat siirtyvät suoraan huijareiden hyödyksi.
Kansainväliset valuuttamarkkinat ovat nollasummapeliä tarkoittaen, että mitä tahansa yksi yksittäinen sijoittaja voittaa, joku toinen häviää, lukuun ottamatta sitä, että välityspalkkiot ja muut kustannukset vähennetään kaikkien sijoittajien tuloksesta. Teknisesti valuuttamarkkinat ovatkin negatiivisen summan peliä.
Valuuttamarkkinahuijaukset voivat sisältää asiakastilien pumppaamista komissioiden luomiseksi, suuria voittoja mahdollistavien ohjelmistojen myymistä, väärin hoidettuja valuuttasijoitustilejä, harhaanjohtavaa mainontaa ja markkinointia, ponzi-huijauksia ja suoranaisia petoksia. Valuuttamarkkinahuijaukseen voivat syyllistyä myös valuuttamarkkinavälittäjät, jotka esittävät, että valuuttamarkkinoille sijoittaminen takaisi korkeita tuottoja alhaisella riskillä.
Commodity Futures Trading Commission on listannut yhdeksän varoitussignaalia valuuttamarkkinahuijauksen varalle: